รถกระบะ ปรับแต่งให้เปิดด้านข้างและด้านหลังได้โดยรอบ วางเครื่องเรียงรายขายทั้งเต้าทึงรังนก แปะก๊วยนมสด บำรุงสมอง บำรุงร่างกาย บนถนนสุเทพ ฝั่งตรงข้าม โรงพยาบาลมหาราชนครเชียงใหม่ อยู่หน้าธนาคารกรุงเทพ ใกล้ร้านเย็นตาโฟศรีพิงค์ และ ร้านโจ๊กศรีพิงค์

รังนกธรรมดา+แปะก๊วย 30 บาท
รังนกใส น้ำเชื่อมก็ใส น้ำแข็งบดก็ใสแทบมองไม่ออก แต่พอตอนทาน จะได้รสชาติของรังนกเนื้อละเอียด น้ำเชื่อมที่ไม่หวานมาก ความใส ก็คือความสะอาดที่ทางร้านนี้ทำออกมาได้อย่างดี ตัวแปะก๊วยไม่ขม นุ่มเหนียวหนึบ อร่อยเข้ากันดี
